Հիմնավորում

«Հայաստանի Հանրապետություն ներմուծվող ապրանքների մաքսային արժեքի որոշման մեթոդների կիրառման վերա­բերյալ մաքսային մարմինների կողմից նախնական որոշումների տրամադրման կարգն ու պայմանները, ինչպես նաև նախնական որոշումների կիրառության կարգն ու ժամկետները սահմանելու մասին» ՀՀ կառավարության որոշման նախագծի վերաբերյալ

1. ***Իրավական ակտի ընդունման անհրաժեշտությունը, ընթացիկ իրավիճակը և խնդիր­ները.*** Նախագծի մշակումը պայմանավորված է ՀՀ Ազգային Ժողովի կողմից 2022 թվա­­կանի սեպտեմբերի 14-ին «Մաքսային կարգավորման մասին» ՀՕ-353-Ն ՀՀ օրենքի (այսուհետ՝ Օրենք) ընդուն­­­մամբ, որն ամբողջությամբ նոր մշակված և ընդունված օրենք է: Միաժամանակ, վերո­նշյալ օրենքով ուժը կորց­րած է ճանաչվել նախկինում ընդուն­ված՝ «Մաքսային կար­գավոր­­ման մասին» 2014 թվա­կանի դեկտեմբերի 17-ի ՀՕ-241-Ն օրենքը: Կատար­ված օրենսդրական փոփո­­խու­թյուն­ների կիրառությունն ապահովելու նպա­տակով նախկին օրենքի հիման վրա ընդուն­­­ված ենթա­օրե­նսդրա­կան իրավական ակտերի փոփոխության և նոր իրա­վա­կան ակտերի ընդունման անհ­րաժեշ­տու­թյուն է առաջացել: Մասնավորապես, Նախա­գծի մշակումը պայմա­նավոր­ված է Օրենքի 23-րդ հոդվածի 2-րդ մասով սահ­ման­ված դրութի կիրարկմամբ, որի համաձայն՝ Կառավարությունը սահմանում է Հայաստանի Հանրապետություն ներմուծվող ապրանք­­ների մաքսային արժեքի որոշման մեթոդների վերաբերյալ մաքսային մարմինների կողմից նախնական որոշումների տրամադրման կարգն ու պայմանները, ինչպես նաև որո­շում­ների կիրառության կարգն ու ժամկետները:
2. ***Կարգավորման հարաբերությունների ներկա վիճակը և առկա խնդիրները.*** Եվրասիա­կան տնտեսական միության մաքսային օրենսգրքի 38-րդ հոդ­վածի 19-րդ մասով սահմանվել էր, որ ներմու­ծվող ապրանքների մաքսային արժեքը որոշելու մեթոդների կիրառման հարցերով նախնական որոշում­ներ կարող են կայացվել այն դեպքում, երբ դա սահմանված է անդամ պետությունների՝ մաքսային կար­գավորման վերաբերյալ օրենսդրությամբ: Անդամ պետու­թյան լիազորված մարմնի կողմից ներմուծվող ապրանքների մաքսային արժեքը որոշելու մեթոդների կիրառման հարցերով նախնական որոշումը տրա­մադրելու կարգն ու պայմանները, ինչպես նաև այդ նախնական որոշումը կիրառելու կարգն ու ժամ­կետները սահմանվում են անդամ պետության՝ մաքսային կարգավորման վերաբերյալ օրենսդրությամբ:

Խնդիրը կայանում է նրանում, որ «Մաքսային կարգավորման մասին» նախկին օրեն­քով վերոնշյալ կարգի ընդունման համար լիազորող նոր սահմանված չէր, իսկ արդեն ՀՀ Ազգային Ժողովի կող­մից 2022 թվա­­կանի սեպտեմբերի 14-ին ընդունված Օրենքով նախատեսվել է Հայաստանի Հանրապետություն ներմուծվող ապրանք­ների մաքսային արժեքի որոշման մեթոդ­ների վերաբերյալ մաքսային մարմինների կողմից նախնական որոշումների տրա­մադր­ման կարգն ու պայմանները, ինչպես նաև որոշումների կիրառության կարգն ու ժամկետները սահ­մանելու հնարավորությունը:

1. ***Առկա խնդիրների առաջարկվող լուծումները.*** Նախագծով նախատեսվում է սահ­­մանել Հայաստանի Հանրապետություն ներմուծվող ապրանք­ների մաքսային արժեքի որոշման մեթոդ­ների կիրառման վերա­բերյալ մաք­սային մարմինների կողմից նախնական որոշման ընդունման, ընդունումը մերժելու, տրամադրման, դադարեցման, ինչպես նաև նախնական որոշման կիրա­ռու­թյան ժամկետների հետ կապված հարա­բերությունները: Մասնավորապես, սահմանվում է, որ մաքսային մարմինը նախնական որոշում ընդունում է ներկայացված դիմումի հիման վրա, եթե դիմումը համապատասխանում է սահմանված պահանջներին և ներկայացվում են համա­պա­տաս­խան տեղեկությունները և փաստաթղթերը մաքսային արժեքի որոշման մեթոդի մասին որոշում կայացնելու համար: Սահմանվում է, որ նախնական որոշում ստանալու համար Դիմում կարող է ներկայացվել, եթե՝
2. Ապրանքները ներմուծվում են անհատույց պայմանագրերով նվիրատ­վության, անհա­տույց մատակարարման պայմանագրերով, օրինակ՝ գովազդային, ցուցա­հան­դեսային նմուշների անհատույց մատակարարման պայմանագրով).
3. Ապրանքները ներմուծվում են դրանց մաքսային արժեքը որոշվելու է հետաձգված կար­գով.
4. Ապրանքները ներմուծվում են այն պայմանագրային հարաբերությունների շրջանակում, որոնք նախատեսում են իրավատիրոջ կողմից մտավոր սեփականության օբյեկտների օգտագործ­­­­­ման իրավունքներ տրամադրել լիցենզավորված անձին, որոնց օգտագործման համար վճարվում են լիցենզիայի վճարներ, և հայտարարատուի կարծիքով ենթակա չեն այդ ապրանքների համար փաստացի վճարված կամ վճարման ենթակա գնի մեջ ներառման.
5. Ապրանքները ներմուծվում են մեկ արտաքին տնտեսական առուվա­ճառքի պայ­մա­նագրի (մատակարարման պայմանագիր) շրջանակում և դրանց արժեքը գերազանցում է 5 մլն. դրամին համարժեք գումարը:

Սահմանվում է նաև, որ նախնական որոշումները կարող են փոփոխվել, եթե տեղի են ունեցել մաքսային արժեքի վրա ազդող փոփոխություններ և նախնական որոշումների գոր­ծողու­թյունը կարող է դադարեցվել: Բացի այդ սահմանվում է դիմումատուների կողմից ներկայացվող դիմումների և մաքսային մարմնի կողմից կայացված որոշումների էլեկտրոնային եղանակով ներկայացման հնարավորություններ:

1. ***Կարգավորման առարկան.*** Հայաստանի Հանրապետություն ներմուծվող ապրանք­ների մաքսային արժեքի որոշման մեթոդների վերաբերյալ մաքսային մարմինների կողմից նախնա­կան որոշումների տրամադրման, այդ որոշումների կիրառության կարգն ու ժամկետներն են:
2. ***Նախագծի մշակման գործընթացում ներգրավված ինստիտուտները և անձինք.*** Նախագիծը մշակվել է Հայաստանի Հանրապետության ֆինանսների նախա­րարության կողմից:
3. ***Պետական բյուջեի եկամուտներում և ծախսերում սպասվելիք փոփոխու­թյուն­ները.*** Նախագծի ընդունմամբ Հայաստանի Հանրապետության պետական բյու­ջեում եկա­մուտ­ների և ծախսերի ավելացում կամ նվազեցում չի նախատեսվում։ Նախա­գծի ընդուն­մամբ լրացուցիչ ֆինանսական միջոցների ներգրավման անհրա­ժեշ­տություն առկա չէ:
4. ***Կապը ռազմավարական փաստաթղթերի հետ. Հայաստանի վերափոխման ռազ­մա­վա­րու­թյուն 2050, Կառավարության 2021-2026թթ. ծրագիր, ոլորտային և/կամ այլ ռազ­մա­վարություններ.***

Նախագիծը բխում է Կառավարության 2021-2026 թվականների ծրագրի 6.9-րդ՝ «Հար­կային և մաքսային վարչարարու­թյուն» բաժինների մասով սահմանված քաղա­քա­կա­նու­թյան ուղղու­­թյուն­ներից, ըստ որի հարկային և մաքսային վարչարարության պարզեցման և դրա արդյունավետության բարձրաց­ման միջոցով Կառավարությունը նվազագույնի է հասց­նելու ստվերային տնտեսությունը և երաշխավորելու է տնտեսավարողների գործունեության հավա­սար պայ­մաններ: Հարկային և մաք­սային վարչարարության համաչափությունը լինելու է վար­չա­րա­րա­կան արդյու­նավե­տության հիմքը, բարձրացնելու է հարկերի վճարման կամովիու­թյունը և ստեղ­ծելու է տնտեսա­կան գործունեության պայմանների համահա­վասա­րու­թյան համընդ­հանուր ընկալում։